text: আলুর চিপস  (যুক্তরাষ্ট্র, অস্ট্রেলিয়া, কানাডীয়, ও বেশিরভাগ ইউরোপীয় ধাঁচের ইংরেজিতে), এছাড়াও ব্রিটিশ ও আয়ারল্যান্ডীয় ইংরজিতে Potato crisps হচ্ছে এক ধরনের খাবার যা আলুকে মচমচে হওয়া পর্যন্ত কড়া ভেজে বা সিদ্ধ করে তৈরি হয়। এ খাবারটি সাধারণত নাস্তা, ক্ষুধাবোর্ধক খাদ্য হিসেবে অথবা প্রধান খাবারের পাশাপাশি পরিবেশন করা হয়। সাধারণ চিপস তৈরি করে তাতে লবণ যোগ করা হয়। এছাড়াও, বিভিন্ন ধরনের চিপস তৈরি করা হয়, যাতে ভেষজ উদ্ভিদ, মশলা, পনির সহ বিভিন্ন প্রাকৃতিক এবং কৃত্রিম ফ্লেভার এবং অন্যান্য খাদ্যবস্তু যোগ করা হয়। পশ্চিমা দেশগুলোতে আলুর চিপস নাস্তা খাবার এবং সংশ্লিষ্প বাজারের একটি বড় অংশ জুড়ে আছ। ২০০৫ সালে বিশ্ব জুড়ে আলুর চিপসের এ বাজার থেকে মোট আয় হয় ১৬.৪৯ বিলিয়ন মার্কিন ডোলার। এটি সেই বছরের ঝাল এবং লবনাক্ত নাস্তার বাজারের মোট আয়ের ৩৫.৫% (৪৬.১ বিলিয়ন মার্কিন ডোলার)।
  
  ইতিহাস
  
  উৎপত্তি
  আলুর চিপসের সাথে সাদৃশ্যপূর্ণ সর্বোপ্রথম রেসিপি ১৮১৭ সালে প্রকাশিত উইলিয়াম কিচিনার এর বই, "দ্যা কুক ওরেকল" -এ প্রথম পাওয়া যায়। বইটি যুক্তরাজ্য এবং যুক্তরাষ্ট্রে সর্বোচ্চ বিক্রিত বইগুলোর একটি ছিল। ১৮২২ সালের রেসিপি, “শেভিং করে অথবা টুকরা আলু ভাজা” এর ক্ষেত্রে আলুর খোসা ছাড়িয়ে শেভিং -এ গোল গোল করে কাটতে হতো। লেবুর খোসা রস যোগ করে তাদের কোনো পরিস্কার কাপড়ে শুকিয়ে চর্বি অথবা মাংস রোস্ট করার কারণে গলে যাওয়া চর্বির উপর ভাজতে হতো। ফরাসি রান্নার উপর লেখা একটি ব্রিটিশদের লেখা বইতে এ রকম রেসিপিকে "পোমেস দে তেরে ফ্রাইটেস" (দ্বিতীয় রেসিপি) নামে উল্লেখ করা হয়েছে। সেখানে, পাতলা আলুর টুকরা রোস্ট করার কারণে হাঁসের গলিত চর্বি অথবা স্বচ্ছ মাখনের মধ্যে ভেজে লবণের মধ্যে ডুবিয়ে দিতে বা সেটির উপর উপর লবণ ছিটিয়ে দিতে বলা হয়েছে। মেরি রেনডোল্ফ এর বই, "ভার্জিনিয়া হাউজওয়াইফ" (১৮২৪) -এ এবং এন.কে.এম লি কুকস এর নিজস্ব বইতে (১৮৩২) যুক্তরাষ্ট্রে আলুর চিপসের প্রথম দিকের রেসিপি পাওয়া যায়। এ বই দুটি উভয়ই কিচিনার এর নির্দেশনাই বর্ণিত করে।
  
  সারাতোগা স্প্রিং গল্পকাহিনী
  প্রথম রেসিপি নথিভূক্ত হওয়ার কয়েক দশক পরে একটি গল্পকাহিনী আলুর চিপসের আবিষ্কারকে নিয়ে নিউ ইয়র্ক এর সারাতোগা স্প্রিং এর সাথে সংযুক্ত করে। উনিশ শতাব্দির শেষের দিকে এই কাহিনীর একটি জনপ্রিয় সংস্করণ এর মতে, মুন’স লেক হাউজ এর একজন রাধুনি, জর্জ ক্রাম আলুর চিপসের আবিস্কারক। তিনি ১৮৫৩ সালের ২৪শে আগস্ট তিনি একজন অসন্তুষ্ট খদ্দেরকে সন্তুষ্ট করার চেষ্টা করেন। তিনি জর্জ ক্রাম এর ফ্রেঞ্চ ফ্রইস বেশি মোটা,বেশি আদ্র এবং অপর্যাপ্ত লবণযুক্ত বলে অভিযোগ করে ফেরত দেন। চিন্তিত হয়ে ক্রাম কিছু আলু অনেক পাতলা করে কাটেন, মচেমচে হওয়া পর্যন্ত ভাজেন এবং অতিরিক্ত লবণ যোগ করেন। সেই খদ্দেরের তা খুব পছন্দ হয় এমনটি দেখে তিনি চমকে যান। এই রেসিপিটির নাম হয়ে যায় “সারাতোগা চিপস”। এই নাম বিংশ শতাব্দীর মাঝামাঝি পর্যন্ত স্থায়ী হয়ে এসেছিল। ১৯৭৩ সালে চিপসের প্যাকেজ প্রস্তুতকারী কোম্পানী, St. Regis Paper Company এই কাহিনীর আকেকটি সংস্করণ একটি জাতীয় বিজ্ঞাপনী অভিযানে, কর্নেলিয়াস ভেন্ডারবিল্ট ছিলেন সেই খদ্দের এমনটি দাবি করে এই কাহিনীর একটি সংস্করণকে জনপ্রিয় করেন। ক্রাম তার সময়ে ইতোমধ্যে একজন জনপ্রিয় রাধুনি হয়ে ওঠেন এবং ১৮৬০ সালের মধ্যে তার ক্রাম’স হাউজ নামক একটি রেস্টুরেন্ট এর মালিক হন। “সারাতোগা চিপস” ব্রান্ড নামটি এখনও ব্যবহৃত হয়।
  
  প্রস্তুত
  বিংশ শতাব্দিতে আলুর চিপস রেস্টুরেন্টে রাধুনিদের তৈরি করা খাদ্য থেকে বাড়িতে খাওয়ার জন্য প্রচুর পরিমাণে প্রস্তুত করা হয়। ওহিওতে স্থাপিত কোম্পানী, দ্যা ডেটন -কে যুক্তরাষ্ট্রের সবচেয়ে পুরানো চিপস কোম্পানী হিসেবে বিবেচনা করা হয়। ১৯০৮ সালে ম্যাসাচুসেটস এর লিওমিনস্টার এ লিওমিনিস্টার পটেটো চিপস কোম্পানী হিসেবে স্থাপিত নিউ ইংল্যান্ড ভিত্তিক কোম্পানী, ট্রাই-সাম পটেটো চিপস নিজেদের যুক্তরাষ্ট্রের প্রথম আলুর চিপস কোম্পানী হিসেবে দাবি করে।
  
  ফ্লেভারযুক্ত চিপস
  
  ১৯২০ সালে স্থাপিত স্মিথস পটেটো ক্রিস্প কোম্পানী লিমিটেড থেকে প্রাপ্ত ধারণা অনুযায়ী, ফ্রাঙ্ক স্মিথ তার ক্রিসপের সাথে একটি তেল-নিরোধক থলিতে কিছুটা লবণ প্রদান করেন এবং লন্ডনে বিক্রি করেন। ১৯৫০ সালে আইরিশ ক্রিসপ কোম্পানী, টায়টো এর মালিক, জো স্পাড মার্ফি এর চিপস তৈরি করার সময় ফ্লেভার যোগ করার প্রযুক্তি আবিষ্কার করা পর্যন্ত চিপসে ফ্লেভার যোগ করা হয়নি। কিছু পরিক্ষা এবং সমস্যার মুখোমুখি হওয়ার পর মার্ফি এবং তার কর্মী, সিমাস বার্কি পৃথিবীর সর্বোপ্রথম ফ্লেভারযুক্ত চিপস তৈরি করেন, যাতে পনির, পেয়াজ, লবণ এবং ভিনেগার এর ফ্লেভার যুক্ত ছিল। বিশ্বজুড়ে বিভিন্ন কোম্পানী টায়টো এর এই কৌশল ব্যবহারের অধিকার ক্রয় করতে চাইল।
  
  যুক্তরাষ্ট্রের প্রথম ফ্লেভারযুক্ত আলুর চিপস বারবিকিউ, ১৯৫৪ সালের মধ্যে তৈরি এবং বিক্রি করা হয়।. ১৯৫৮ সালে হার’স নামক একটি কোম্পানী পেনসিলভেনিয়াতে প্রথম ফ্লেভারযুক্ত আলুর চিপস নিয়ে আসে।
  
  আলুর চিপসের ব্যাগ
  বাজারে চিপস টিনে অথবা দোকানের কাঁচ থেকে বের হয়ে থাকা ঝুড়িতে বিক্রি করা হতো এবং ঘোড়া বা ওয়াগন দিয়ে পৌছে দেওয়া হতো। আগেকার আলুর চিপসের থলি হিসেবে কোণ ইস্ত্রি করা অথবা স্টাপল করা ওয়েক্স পেপার ব্যবহৃত হতো। প্রথমে আলুর চিপস পিপা অথবা টিনে পেকেজ করা হতো কিন্ত এতে আলুর চিপস নিচে ভেঙে যেত এবং সতেজভাব হারাতো।
  
  ১৯২০ এর দশকে ক্যালিফোর্নিয়ার মোন্টারি পার্কের একজন উদ্যক্তা, লােরা স্ক্যাডার তার কর্মীদের ওয়েক্স পেপারের শীট নিয়ে বাড়িতে নিয়ে গিয়ে সেগুলোকে ইস্ত্রি করে থলি তৈরি করতে দেন, যা পরবর্তী দিন কারখানায় চিপস দিয়ে পূর্ণ করা হয়। এই অগ্রণী পদ্ধতিতে চিপসের ভেঙে যাওয়া কমে যায় এবং আরও দীর্ঘ সময়ের জন্য চিপসকে মচমচে এবং তাজা রাখে। এটি এবং সেলোফিনের আবিষ্কারের কারণে আলুর চিপস প্রচুর চাহিদাযুক্ত পণ্য হয়ে যায়। বর্তমানে, আলুর চিপস প্লাস্টিক ব্যাগে প্যাকেজ করা হয় এবং আবরণের স্থায়িত্ব বৃদ্ধি করতে ও চিপসগুলোকে ভেঙে যাওয়া থেকে বাঁচাতে ব্যাগটি আটকারোর পূর্বে নাইট্রোজেন গ্যাস ভর্তি করা হয়।
  
  কেটলিতে তৈরি
  
  চিপস দীর্ঘ সময় ধরে ব্যাচ উৎপাদন তৈরি হতো। এ পদ্ধতিতে আলুর চিপসকে ৩০০ °F (১৫০ °C) তাপমাত্রায় ঠান্ডা পানিতে ডুবিয়ে নমণীয় করা হয়, এবং চিপসগুলোর পরস্পরের সাথে যাতে আটকে না যায়, তাই ক্রমাগতভাবে নাড়ানো হয়।
  
  শিল্প উন্নয়নের কারণে ক্রমাগত পদ্ধতির মাধ্যমে চিপস উৎপাদনে পরিবর্তন নিয়ে আসে। এ পদ্ধতিতে চিপসকে গরম তেলের পাত্র দিয়ে নিয়ে যাওয়া হয় এবং একটি কনভেয়র প্রক্রিয়ায় শুকানো হয়।
  
  Mau সহ কিছু ছোট কিছু প্রস্তুতকারক ব্যাচ পদ্ধতি ব্যবহার অব্যাহত রেখেছে। ১৯২০ সালে মাউই চিপ থেকে অনুপ্রাণিত হয়ে একজন উদ্যোক্তা আরও পাতলা এবং “হাওয়াইয়ান স্টাইল” -এর চিপস তৈরির জন্য কেপ কড পটেটো চিপস কোম্পানী শুরু করেন। এটি যুক্তরাষ্ট্রে “কেটলি স্টাইল” চিপস এবং যুক্তরাজ্যে হাতে তৈরি চিপস হিসেবে পরিচিতি পায় এবং একটি মূল্যবান রুচিবোধক খাবার হয়ে ওঠে। কেটলি চিপস বেশি পাতলা হয় এবং এদের তলের অনমনীয়তা পানিতে ডুবিয়ে কমানো হয় না, এর কারণে "hard bite" এক ধরনের চিপস পাওয়া যায়।
  
  নামকরণ
  
  ইংরেজী ভাষাভাষী দেশগুলোতে এই খাদ্যটির নামের ক্ষেত্রে একটু সাদৃশ্যতা দেখা যায়। উত্তর আমেরিকার ইংরেজিতে এটিকে “চিপস” (chips) বলা হয় এবং কানাডায় “চিপস” এর সাথে ফ্রেঞ্চ ফ্রাইস -ও বলা হয়, বিশেষ করে, পাতলাগুলোর ক্ষেত্রে এবং আলুর লেই থেকে তৈরি ভাজা টুকরার ক্ষেত্রে “ক্রিস্প” নামটি ব্যবহৃত হতে পারে। এ ধরনের নাস্তা খাবারের একটি উদাহরণ হলো প্রিঙ্গলস। তারা তাদের পণ্য যুক্তরাষ্ট্রেও "আলুর চিপস" নামে বাজারজাত করে।
  
  যু্ক্তরাজ্য এবং আয়ারল্যান্ডে ক্রিস্প বলতে যে আলুর চিপস কক্ষ তাপমাত্রায় খাওয়া জন্য তাকে বোঝায়, অপরদিকে, "চিপস" হলো ফ্রেঞ্চ ফ্রাইস এর মতো এবং গরম অবস্থায় খেতে হয়। অস্ট্রেলিয়া, দক্ষিণ আফ্রিকা, নিউজিল্যান্ড, ভারত এবং ওয়েস্ট ইন্ডিস এর কিছু অংশে এবং বিশেষ করে, বার্বাডোস এ বৃহত্তর "হোম-স্টাইল" শ্রেণি হিসেবে এ দুই ধরনের খাদ্য পণ্যই “চিপস” (চিপস) হিসেবে পরিচিত। নিউজিল্যান্ড এর উত্তরে এগুলোকে স্নেহ সহকারে “চিপ্পিস” (chippies)  বলা হয়, যদিও সারা দেশে এদের “চিপস” হিসেবেই বাজারজাত করা হয়। বাংলাদেশে সাধারণত এদের চিপ বা চিপস এবং অনেক কম সময় “ক্রিস্প” (উচ্চারণ: "kirisp") বলা হয় এবং স্থানীয়ভাবে এগুলোকে আলু ভাজা বলা হয় (ভাজা আলুর খাদ্য, ভাজির সাথে তাদের সাদৃশ্যের জন্য)।
  
  জার্মান ভাষাভাষীর দেশগুলোতে  (অস্ট্রিয়া, জার্মানিতে: "কার্তোফেলচিপস" অনেক সময় সংক্ষেপে: “চিপস” এবং সুইজাল্যান্ডে "পোমেস চিপস") অতীতের যুগোস্লাভিয়ার অন্তর্ভূক্ত দেশগুলোতে আলুর পাতলা স্লাইস ভাজাকে ফ্রেঞ্চ ফ্রাইস এর পরিবর্তে “চিপস” (স্থানীয় উচ্চারণ ইংরেজির সাথে অনেকটা সাদৃশ্যপূর্ণ) বলা হয়। ব্রাজিলে “বাড়িতে তৈরি ধরনের” আলুর চিপসের যদি দিকগুলো সমান হয়, তাহলে তাকে “বাতাতাস পর্তুগেজাজ” (“পর্তুগিজ আলু”) বলা হয়, আর দিকগুলোর উপর ওয়েফার বিস্কুটের মতো নকশ থাকলে সেগুলোকে “বাতাতাস প্রাসিয়ানাস” (প্রাসিয়ান আলু) বলে। "বাতাতা চিপস" (“আলুর চিপস”), অথবা শুধু “চিপস” (চিপস) নামে পরিচিত একটি ভাজা আলুর পুরির মিশ্রণ দিয়ে আমেরিকানদের মতো শিল্প অনবরতার মধ্য দিয়ে চিপস তৈরি করা হয়।
  
  স্বাস্থ সম্পর্কিত
  অধিকাংশ আলুর চিপসে উচ্চ পরিমাণে লবণের সোডিয়াম থাকে, যার সাথে উক্ত রক্তচাপের সম্পর্ক রয়েছে। কুইন মেরি ইউনিভার্সিটি অব লন্ডন এর গবেষকগণ ২০০৪ সালে, পরিলক্ষিত করেন যে, “এক ব্যাগ লবণযুক্ত তৈরি ক্রিস্প” এর চেয়ে যুক্তরাজ্যের প্রতিটা ব্রান্ডের কোর্ন ফ্লেক্স সহ অনেক সকালের নাস্তা হিসেবে পরিবেশিত বিভিন্ন সিরিয়াল এ বেশি লবণ থাকে।
  
  কিছু আলুর চিপস কোম্পানী দীর্ঘ সময় ধরে স্থায়ী স্বাস্থ চিন্তার প্রতিক্রিয়া স্বরূপ বিদ্যমান রেসিপিকে পরিবর্তন করতে এবং স্বাস্থসম্মত পণ্য তৈরি করতেগবেষণা ও উন্নয়নে বিনিয়োগ করছে। পেপসিকো এর গবেষণা থেকে দেখা যায় যে, চিপসের প্রায় ৮০% লবণ চিপসটি খেয়ে ফেলার আগে জিভ অনুভব করে না। ফ্রিটো-লে ২০০৯ সালে পণ্য উন্নয়নে ৪১৪ মিলিয়ন মার্কিন ডোলার ব্যায় করে। এর মধ্যে ছিল লবণের কেলাস উন্নয়ন, যা ফ্লেভারের বিরূপভাবে পরিবর্তন না করে লেয়’জ's চিপসের লবণাক্ত পদার্থ হ্রাস করে।
  
  লবণহীন চিপসও পাওয়া যায়, যেমন: দীর্ঘসময় ধরে স্থায়ী ব্রিটিশ ব্রান্ড, সল্ট “এন” স্নেক মশলা মিশ্রিত করে না কিন্তু মশলার ব্যাগে এক সেসেট লবণ দিয়ে দেয়। যুক্তরাষ্ট্রে ফ্রিটো-লে এর মতো অনেক ব্রান্ড এ রকম পণ্য বিক্রি করে।
  
  আলুর চিপসের আরেকটি স্বাস্থ ঝুকি হচ্ছে এক্রাইলামাইড, যা আলু উচ্চ তাপমাত্রায় আলু ভাজলে বা সিদ্ধ করলে উৎপন্ন হয়। গবেষণা থেকে দেখা যায় পরিক্ষাগারে প্রাণিদের মধ্যে উচ্চ পরিমাণে এক্রাইলামাইড প্রবেশ করলে সেগুলোর মধ্যে ক্যান্সার দেখা যায়। এমনটি মানুষের ক্ষেত্রে সম্ভব কিনা তা এখনও পরিস্কার নয়। ২০০৮ সালের আগস্ট মাসে কেপ কড পটেটো চিপস প্রস্তুতকারক, ফ্রিটো-লে, কেটলি ফুডস, এবং লেন্স ইঙ্ক এর সাথে নিরাপদ পানীয় পানি এবং বিষের উপর প্রযুক্ত আইন ভঙ্গের কারণে ক্যালিফোর্নিয়া অ্যাটর্নি জেনারেল, জেরি ব্রাউন তাদের সাথে একটি মীমাংসা করেন। এই স্টেট ২০০৫ সালে অভিযোগ করে যে, এই কোম্পানীর আলুর চিপসগুলো ক্যালিফোর্নিয়া কর্তৃক ১৯৯০ এর দশক থেকে কার্সিনোজেন হিসেবে তালিকাভূক্ত উচ্চ পর্যায়ের এক্রাইলামাইড বহন করে তা প্রমাণ করতে ব্যার্থ হয়। এই কোম্পানীগুলো জরিমানা প্রদান করে এবং এক্রাইলামাইড এর সীমা প্রতি বিলিয়নে ২৭৫ পার্টস  এ নামিয়ে আনার সম্মতি দেয়। অনেক আলুর চিপস প্রস্তুতকারক প্যাকেজিং প্রক্রিয়ার পূর্বে পোড়া বা এক্রাইলামাইড সমৃদ্ধ চিপস অপসারণ করার চেষ্টা করে। তাপের কারণে সবচেয়ে ক্ষতিগ্রস্ত হওয়া চিপসগুলো ধ্বংস করে দিতে একটি বড় স্ক্যানার ব্যবহার করা হয়।
  
  স্থানীয় প্রকারভেদ
  
  কানাডা
  কানাডায় মশলা হিসেবে দুলর্ভ অল ড্রেসড, ডিল পিকল, যালাপেনিও, কেচাপ, বারবিকিউ, টক ক্রিম, পেয়াজ, লবণ এবং ভিনেগার থাকে। ২০০৬ সালে,এবং  ভ্যানকুভার এবং টরন্টোতে লেয়’জ ওয়াসাবি চিপস তৈরি করে কিন্তু এখন আর তা বিক্রি হয় না। লেয়’জ সাম্প্রতিককালে নতুন পপবলস তৈরি করেছে, যা বাজারে তিনটি ফ্লেভারে পাওয়া যায়, যেগুলো হলো: সমুদ্র লবণ এবং ভিনেগার, মধু বারবিকিউ এবং সমুদ্র লবণ এবং সাদা চেডার। কানাডার সবচেয়ে বড় খাদ্য খুচরা বিক্রেতা, লোবলো তাদের প্রেসিডেন্ট’স চয়েস ব্রান্ডের অধীনে বিরল কিছু ফ্লেভার বিক্রি করে। যার মধ্যে রয়েছে: পুটিন, ম্যাপেল বেকন, জামাইকান জার্ক চিকেন, গ্রিক ফেতা এন্ড অলিভ, বোলপার্ক হটডোগ এবং বারবিকিউ বেবি বেক রিবস।
  
  হংকং
  হংকং -এ ক্যাল্বি দ্বারা বিভক্ত মচমচে "এথনিকান" এবং জেক 'এন জিল এর তৈরি বারবিকিউ হলো প্রধান দুটি চিপস।
  
  ইন্দোনেশিয়া
  ইন্দোনেশিয়ায় আলুর চিপসকে ক্রিপিক শ্রেণীর অন্তর্ভূক্ত হিসেবে বিবেচনা করা হয় এবং এটিকে ক্রিপিক কেন্টেং বলা হয়। ইন্দোনেশীয় আলুর চিপস বাজারে প্রধানত দুটি ব্রান্ড আছে: ইন্দোফুড এর (১৯৯০ এর দশক থেকে)) এবং লে’জ (ফ্রিটো লে)। ২০১৪ সালে, জাপানের ক্যাল্বি এবং ইন্দোনেশিয়ার উইঙ্গস ফুডস মিলে ক্যাল্বিউইঙ্গস গঠন করে, যা ছিল একটি যৌথ উদ্যোগ।
  
  ইন্দোনেশিয়ায় বাজারজাত করা অধিকাংশ আলুর চিপসের ফ্লেভার: গরুর মাংসের বারবিকিউ, ঝাল মুরগির মাংস, পনির এবং সাধারণ লবণ। লেয়'জ আলুর চিপস ইন্দোনেশিয়ায় ছয়টি ফ্লেভারে কিক্রি হয়। সেগুলোর নাম: মধু মাখন, টক ক্রিমের সাথে পেয়াজ, নরি সিউইড, গরুর মাংসের বারবিকিউ, সাধারণ লবণাক্ত এবং স্যালমন তেরিয়াকি ফ্লেভারসমুহ। ইন্দোনেশিয়ায় পোটাবি দুটি ফ্লেভারে পাওয়া যায়। এগুলোর নাম: গরুর মাংসের বারবিকিউ এবং গ্রিলড সিউইড। ২০১৮ সালে চিটাটো "ডু আস এ ফ্লেভার" প্রচার অভিযান করে। সেখানে তারা তিনটি ভিন্ন ফ্লেভার বিক্রি করে। সেগুলোর নাম: বিফ রেন্ডেং, ফ্রাইড ক্রাব এগ ইয়ক এবং ম্যাঙ্গো স্টিকি রাইস।
  
  আয়াারল্যান্ড
  আয়ারল্যান্ড এ সবচেয়ে বেশি জনপ্রিয় দুটি ফ্লেভারগুলো হলো: পনির এবং পেয়াজ ও লবণ এবং ভিনেগার। টায়টো ব্রান্ডের নামের “টায়টো” শব্দটি দ্বারা সকল ধরনের চিপসকে বোঝানো হয়, এমনকি যেগুলো টায়টো ‍তৈরি করে না সেগুলোও। অন্যান্য জনপ্রিয় আইরিশ ব্রান্ডগুলোর মধ্যে রয়েছে: Hunky Dorys এবং King। ২০১০ সালের নভেম্বর মাসে Tayto কোম্পানী "Tayto Park" নামক একটি থিম পার্ক স্থাপন করে।
  
  পশ্চিম ইউরোপ
  জার্মানি, বেলজিয়াম এবং নেদারল্যান্ডস এ ঐতিহ্যগতভাবে মাত্র দুটি ফ্লেভার পাওয়া যায়। যেগুলো হলো: লাল পেপারিকা (পেপারিকাকে অনেক সময় ungarisch -ও বলা হয়, শব্দটির উৎপত্তি) এবং লবণাক্ত। এগেুলো এখনও সবচেয়ে সহজলভ্য এবং জনপ্রিয় এবং ফ্লেভার, যদিও এখন কিছু বিক্রেতা ভিন্ন অনেক ফ্লেভার বিক্রি করে। যেগুলো মধ্যে রযেছে: টক ক্রিম এবং পেয়াজ, অরিয়েন্টাল অথবা চাকালাকা, কারিওয়ার্স্ট এবং পোমেস (ফ্রেঞ্চ ফ্রাইস) এবং রোট-বিস (টমেটো কেচাপ এবং মেয়োনিজ এর সাথে ফ্রেঞ্চ ফ্রাইস) সহ আরও কিছু বিদেশী মশলা। আইনী কারণে মাটির নিচে জন্ম হওয়া আলু থেকে তৈরি আলুর চিপসকে কার্টোফেলচিপস এর পরিবর্তে স্টেপেলচিপস বলে।
  
  কলম্বিয়া
  কলম্বিয়ায় লেবু, মুরগির মাংস, চোরিযো, সারলোইন স্টিক এবং মাশরুম সোস ফ্লেভারের চিপস বিক্রি হয়।
  
  জাপান
  জাপানে, নরিশিও (নরি এবং লবণ), কনসোমে, ওয়াসাবি, সয়া সোস, মাখন, রশন, বরই,  বারবিকিউ, পিৎজা, মেয়োনিজ এবং কালো মরিচ ফ্লেভারের চিপস পাওয়া যায়। এছাড়াও, মরিচ, মাখনের সাথে স্ক্যালপ, তেরিয়াকি, টাকোয়াকি এবং ইয়াকিটরি ফ্লেভারের চিপসও জাপানে পাওয়া যায়। জাপানের বৃহত্তম চিপস উৎপাদনকারীদের মধ্যে রয়েছে: ক্যাল্বি এবং কেইকি।
  
  যুক্তরাজ্য
  
  যুক্তরাজ্যের বাজারের )|ওয়াকারস]] নামক একটি কোম্পানী আধিপত্য ধরে রেখেছে। তারা ২০১৩ সালের ব্রিটিশ ক্রিস্পের বাজারের ৫৬ শতাংশ পেয়েছিল। ওয়াকারস তাদের সবচেয়ে জনপ্রিয় ফ্লেভার সম্মৃদ্ধ অনেক ধরনের ক্রিস্পের জন্য জনপ্রিয়। সেই জনপ্রিয় ফ্লেভারগুলো হলো: পনিরের সাথে পেয়াজ, লবণের সাথে ভিনেগার, চিংড়ি ককটেল, গরুর মাংসের সাথে পেয়াজ, মুরগির রোস্ট, স্মোকি বেকন, ওয়ার্সেস্টার সস, জানিত পেয়াজ, টোমেটো কেচাপ, এবং লবণের সাথে সেক –অরিজিনাল।
  
  আরও বিদেশী ফ্লেভারগুলোর মধ্যে রয়েছে: থাই মিষ্টি মরিচ, শুকরের মাংসের রোস্ট এবং ক্রিমের মতো সরিষা সোস, লাইম এবং থাই মশলা, ইতালিয়ান হার্ব এর সাথে মুরগির মাংস, শ্রীরাচ, বারবিকিউ পুলড শুকরের মাংস, সামুদ্রিক লবণ এবং ভাঙা কালো মরিচ, সামুদ্রিক লবণ এবং সিডার ভিনেগার মশলাদার এবং সুগন্ধযুক্ত কারি, টার্কি এবং বেকন, ক্যারামেলাইজড পেয়াজ এবং মিষ্টি সুবাসিত ভিনেগার এবং স্টিলটন এবং ক্র্যানবেরি। ২০০৮ সাল থেকে ওয়াকারস "ডু আস এ ফ্লেভার" প্রচার অভিযান চালু করে, যার মাধ্যমে তারা ব্রিটিশদের তাদের ক্রিস্পের জন্য ভিন্ন কোনো ফ্লেভার চিন্তা করার চ্যালেঞ্জ দেয়। সেগুলোর মধ্য থেকে বিশেষ এডিশন হিসেবে ছয়টি ফ্লেভার বেছে নেওয়া হয়। ২০১৪ সালে, সোমারসট চেডার, ডেভোটাইয়ার চিকেন, নরফোক পোর্ক, ডোরসেট সাউয়াার ক্রিম, ভ্যাল অব এবাসেম টোমাটোস এবং আবারডিন আঙ্গুস বিফ এ ছয়টি যুক্তরাজ্যের ফ্লেভার দিয়ে তৈরি ওয়াকারস এর চিপসের একটি মূল উপাদান সাধারণ মানুষকে বেছে নেওয়ার সুযোগ দেওয়া হয়। ২০১৮ সালে ওয়াকারস ছয়টি নতুন ফ্লেভারের চিপস বাজারে ছাড়ে। তাদের প্রত্যেকটি একেকটি দশক নির্দেশ করে।
  
  ওয়েলশপুল -এ অবস্থিত The Vaults এর মালিক, ফিলিপ লুইচ, তার একজন খদ্দের এর জন্য শজারু ফ্লেভারের চিপস তৈরি করেন। সেই খদ্দের এটি মজা করে ছেয়েছিল। এ কারণে তারা অভাবনীয়ভাবে বিখ্যাত হয়ে ওঠে এবং সমালোচনা তৈরি হয়। প্রকৃত শজারু জবাই করা হচ্ছিল কিনা এ সংক্রান্ত উদ্বেগ সৃষ্টি হয় কিন্তু প্রমাণিত হয় যে, কিস্পগুলোতে আসলে শুকুরের চর্বির ফ্লেভার ছিল। তারপর মিথ্যা বিজ্ঞাপন সম্পর্কে উদ্বেগ সৃষ্টি হয় এবং একটি বাণিজ্যের মাণ নিয়ন্ত্রণকারী কর্তৃপক্ষের সাথে একটি আপস এর মাধ্যমে নাম, যার ফলস্বরূপ, পরিবর্তন করে "হেজডগ ফ্লেভারড ক্রিস্প" রাখা হয়।
  
  যুক্তরাষ্ট্র
  যুক্তরাষ্ট্রে ফ্রিটো-লে, প্রিঙ্গলস এবং কেটলি ব্রান্ড এর মতো জাতীয় কাঠামো, জেয়’স অব সিকাগো, বেটার মেইড অব ডিট্রোয়েড এবং দ্যা ডাচ অভ মিনিয়াপোলিস এর মতো আঞ্চলিক ব্রান্ড এবং স্থানীয় এবং অনির্দিষ্ট বাজার ভিত্তিক ব্রান্ড আলুর চিপস প্রস্তুত করে। 
  
  যুক্তরাষ্ট্রে ব্যবহৃত আলুর চিপসের ফ্লেভারগুলোর মধ্যে রয়েছে: বিভিন্ন ধরনের বারবিকিউ, টক ক্রিম এবং চেডার, রেঞ্চ, জলপানো এবং পনির। "হট" হচ্ছে একটি সহজলভ্য ফ্লেভার, যেমন: জেয়’স এর হট স্টাফ এন্ড বেটার মেইড রেট হট। এছাড়াও বেটার মেইড রংধনু চিপস তৈরি করে, যা খুব কালো রঙের হয় এবং বেশিরভাগ প্রস্তুতকারক তৈরি করে না। গালফ সাউথে লুইজিয়ানার গ্রমারসি এর জেপ'স কোম্পানী ক্রাওটেটর, কাজুন ডিল, ভুডু এবং ক্রেওল পেঁয়াজ ইত্যাদি স্থানীয় ফ্লেভার ব্যবহার করে কেটলিতে তৈরি আলুর চিপস তৈরি করে।
  
  পেনসিলভ্যানিয়া
  পেনসিলভ্যানিয়ায় সবচেয়ে বেশি আলুর চিপস তৈরি হয়, তাই অরেক সূত্রে এটিকে “আলুর চিপসের রাজধানী” বলা হয়েছে। পেনসিলভ্যানিয়ায় অবস্থিত আলুর চিপসের কোম্পানীগুলো হলো: ইউটিজেট কোয়ালিটি ফুড, হার’স স্নেকস, স্নাইডার অব বার্লিন, স্নাইডার অব হ্যানোভার, মার্টিন’স পটেটো চিপস, ওয়াইস এবং চার্লস চিপস।
  
  সাদৃশ্যপূর্ণ খাদ্য
  আরেক ধরনের আলুর চিপসের, বিশেষ করে প্রিঙ্গলস এবং লেয়’জ এর স্ট্যাক্স ব্রান্ড ডিহাইড্রেটেড আলুর ময়দার থেকে তৈরি মিশ্রণকে আকাঙ্খিত আকৃতিতে পরিণত করে ভাজা হয়। এতে চিপসগুলো নির্দিষ্ট আকার এবং আকৃতি লাভ করে, যাতে সেগুলোকে একত্রিত করে এবং অনমনীয় কার্টবোর্ডে অথবা প্লাস্টিক ক্যানিস্ট -এ প্যাকেজ করা যায়। প্রিঙ্গলসকে যুক্তরাষ্ট্রে আলুর ক্রিস্প আখ্যায়িত করা হয়। ব্রিটেনে প্রচলিত ক্রিস্প, মাঞ্চোস (আরেকটি কোম্পানী যারা "আলুর চিপস" কথাটি ব্যবহার করে) এর সাথে প্রিঙ্গলসকে আলাদা করতে এটিকে আলুর চিপস বলা যেতে পারে। মাঞ্চোস এর চিপসগুলোর মধ্যে ঘন বাঁকা বায়ুগহবর থাকে, যা সেগুলোকে একটি বাঁকা আকৃতি প্রদান করে, যদিও সেগুলো সাধারণভাবে প্যাকেজ করা আলুর চিপসের সাথে সাদৃশ্যপূণ।
  
  আলুর চিপস (আলুর স্টিকস) নামে আরেক ধরনের আলুর চিপস বিদ্যমান। এদের আরেক নাম সুস্ট্রিং আলু। এগুলো জনপ্রিয় ফ্রেঞ্চ ফ্রাইস এর খুবই পাতলা (২ থেকে ৩ মিলিমিটার) প্রকরণ হিসেবে তৈরি করা হয় কিন্তু সাধারণ লবণাক্ত আলুর চিপসের পদ্ধতিতে ভাজা হয়। একটি হিকোরি স্মোক ফ্লেভারের ("হিকোরি স্টিকস" নামক একটি ভেন্ডিং মেসিন থেকে এর নাম দেওয়া হয়) আলুর স্টিকস কানাডায়  জনপ্রিয়। আলুর স্টিকস সাধারণত অনমণীয় ধারকে প্যাকেজ করা হয় যদিও কিছু উৎপাদনকারী আলুর চিপ ব্যাগের সাথে সাদৃশ্যপূণ নমণীয় পাউচ ব্যবহার করে। আলুর স্টিকস -কে হারমেটিকভাবে সিল করা স্টিলের কৌটার প্যাকেজ করা হতো। ১৯৬০ এর দশকে প্রস্তুতকারকেরা পূর্বের তুলনায় স্বল্প মূল্যের সংমিশ্রিত ক্যানিস্ট (প্রিঙ্গলস ধারকের মতো) ব্যবহার শুরু করে। ডার্কি পটেটো স্টিকস এবং ফ্রেঞ্চ’স পটেটো স্টিকস এর নামের অধীনে থাকা রেক্কিট বেনকিসার এ ক্ষেত্রে বাজারে আধিপত্য পেয়েছিল, কিন্তু ২০০৮ সালে তারা এ ব্যবসা থেকে বের হয়ে যায়। ২০১৪ সালে ফ্রেঞ্চ’স বাজারে ফিরে আসে।
  
  ডিহাইড্রেটেড আলু দিয়ে আলুর স্টিকস এর বড় প্রকরণ (প্রায় ১ সে.মি ঘন) বিভিন্ন ফ্লেভারে তৈরি হয় এবং দীর্ঘ সময় ধরে চলা একটি ব্রিটিশ কমিক স্ট্রিপের বিষয়বস্তু ব্যবহার করে  এন্ডি কেপ’স পাব ফ্রাইস নামে বিক্রি করা হয়। ওয়াকারস "চপস্টিকস" নামক একই রকম পণ্য তৈরি করে (Smiths ব্রান্ড ব্যবহার করে), যা ইতোমধ্যে লবণযুক্ত এবং লবণ ও ভিনেগার -এ দুটি ফ্লেভারে পাওয়া যায়।
  
  অল্প চর্বিযুক্ত উপাদান দিয়ে কিছু কোম্পানী সিদ্ধ আলুর চিপকে বিকল্প হিসেবে বাজারজাত করেছে। এছাড়াও, অপাচ্য এবং কৃত্রিম চর্বির বিকল্প ব্যবহার করে চর্বিহীন চিপস তৈরি করা হয়েছে। এর মধ্যে একটি উপাদানে সম্ভবত ওলেস্ট্রা থাকায় এবং তা এক ব্যক্তির পেটে সমস্যা এবং মল আলগা হওয়ার ঘটনার সাথে সংয়ুক্ত হলে, এটি গণমাধ্যমে অনেক বিখ্যাত হয়ে পড়ে।
  
  অনেক পণ্যকে ব্রিটেনে “ক্রিস্প” বলা হতে পারে কিন্তু সেগুলো কিন্তু আলু দিয়ে তৈরি না হলে অথবা চিপস না হলে সেগুলো আলুর চিপস এর শ্রেণিভুক্ত হবে না (উদাহরণস্বরূপ: ওটসিটস, কোয়াভার্স, স্কিপস, হুলা হুপস, এবং মন্সটারস মাঞ্চ)।
  
  কোরিয়া, নিউজিল্যান্ড এবং জাপানে মানুষ মিষ্টি আলুর চিপস খায়। পারসনিপ, বিটরুট এবং গাজরের ক্রিস্প যুক্তরাজ্যে পাওয়া যায়। ভারত অনেক স্থানীয় চিপসের দোকানের জন্য জনপ্রিয়, যেগুলো শুধু আলুর চিপস ছাড়াও, উদ্ভিদ চিপস, টেপিওকা চিপস, রাঙা আলুর চিপস, এমনকি গাজরের চিপস বিক্রি করে। উদ্ভিদ চিপস, যার অপর নাম চিফলস এবং টোসটোনস কানাডা থেকে চিলির গোলার্ধেও পাওয়া যায়। ফিলিপাইনস এ স্থানীয় দোকানগুলোতে কলার চিপস বিক্রি হয়। কেনিয়ায় অ্যাররোট এবং শিমুল আলু দিয়ে চিপস তৈরি করা হয়। যুক্তরাজ্য, ফিনল্যান্ড, সুইডেন এবং অস্ট্রেলিয়ায় নতুন এক ধরনের প্রিঙ্গলস বাজারে মুক্তি পেয়েছে। এতে আলু দিয়ে তৈরি একই ধরনের খাদ্যের কম চর্বি বিদ্যমান বলে প্রচার করা হয়েছে।
  
  আলুর চিপস তৈরি
  
  আরও দেখুন
  
   জর্জ ক্রাম
   চিপস এবং ডিপ
   কড়া ভাজা খাবারের তালিকা
   আলুর তৈরি খাবারের তালিকা
   পাপাদুম
   সবজির চিপস
  
  তথ্যসূত্র
  
  আরও পড়ুন 
   Banham, Rayner (1977) "The Crisp at the Crossroads", in P. Barker (ed) Arts in Society. London: Fontana.
    – Origins of potato chips
   
  
  বিষয়শ্রেণী:জলখাবার
title: আলুর চিপস